Home Психология Психология на управлението(1)\nДа бъдеш, значи да общуваш.\nОбщуването започва, когато Азът престане да вижда само себе си, когато започне да вижда, че другият не е чужд, когато започне да живее чуждия живот като свой. Животът на Аза е живот с другите. Битието с другия е израз на нашето присъствие в битието.\nПребиваването при другия ни помага да открием себе си, да станем за себе си, да разберем себе си, без да бъдем ограбени от себе си.\nЧовек преживява самия себе си, но такъв, какъвто се явява на другия. Ние сме такива, каквито ни виждат другите. Те ни изтръгват от анонимността, забравата, заличаването.\nДругият е необходим за нашата пълнота, за нашите постъпки, които са израз на личния избор. Но каквото и да изберем, избирайки за себе си, ние избираме и за другия.\nДругият потвърждава нашата ценност, той ни предпазва от самозагубването.\nНие се нуждаем от другия, за да проникнем в себе си, да се видим от различни перспективи, да захраним и осмислим стремежите си към съвършенство и добродетелност. Радостта и щастието са немислими без другия. Другият осмисля и пълнотата на живота ни, затова загубата на другия бележи връщането към нищото, към сгромолясването, заличаването, не-битието.\nОсмислянето на общуването е осмисляне на това да откриеш другия, да бъдеш чувствителен към ставащото у другия, към същия този друг, с когото си съдбовно свързани, защото човек е това, което оставя у другите.\nОбщуването е непрекъснато, без ясно изразено начало и край. Общуването и в частност общуването в стопанската сфера, към която спада и туризмът, е пряко свързано със социалната компетентност. Тя няма нищо общо с интелигентността или с нивото на знанията. Социалната компетентност е набор от способности за пълноценно общуване и взаимодействие.\nДобрата социална компетентност е свързана с голям набор от изисквания – усет към ситуация и правила, зачитане на другия, приемане на другия такъв, какъвто е, склонност за разбиране на другия, умение да се поставят граници, точно и ясно изразяване на емоциите, способност за отчитане на чуждата гледна точка (усет за чувствителност). Оттук следва, че в основата на добрата социална компетентност е разбирането за това, че общуването е способност да откриеш другия и да бъдеш чувствителен към него.\nЗа да се изяснят по-добре особеностите на общуването като психологично явление, следва то да се разгледа като неизменна част от нашето битието, от съществуването ни и отношението с другите.\nv Общуването като битейно отношение\nОбщуването разкрива човешкото битие като съвместно с другите битие. Да общуваш, означава докрай да съхраниш ценността на другия, да запазиш неговата неповторимост и незаместимост. Общуването изключва вещното отношение към другия, защото то е стремеж към притежание – безразличие към неговата съдба.\nОбщуването започва като заедност. В него Азът участва цялостно, с дух и тяло, с емоции и разум, съзнателно и подсъзнателно, с целия опит и богатство на своята неповторимост.\nОбщуването е неизбежно и необратимо. То не може да се повтори по един и същи начин във различните моменти от време, защото конкретната среща отминава, но оставя своя отпечатък, с което Азът, докоснал се до другия, вече не е същия.\nОбщуването е свързано с отговорността, която човек поема, когато влезе в живота на другия. Тази отговорност се изразява в задължението да се грижим за другия и да не оставаме равнодушни към неговата болка, страдание или радост. Но когато в общуването няма равнопоставеност, отговорността ни за другия може да го превърне в наше творение, ние можем да го ограбим и потиснем. Това може да доведе до отчаян протест или озлобление и омраза, както и до объркване на идентичността.\nОбщуването е грижа. Азът се разкрива пред другия чрез грижата, излиза от своята самоизолираност, показва и доказва своята любов, емпатия, разбиране и привързаност. Грижата е израз на любовта към другия, разбиране на собствената отговорност за другия. Не-грижовният и не-обичащият Аз се отнася с безразличие към другия. Нагласите, които могат да доведат Аза до това състояние са вярата в собствената значимост и страхът за поемане на отговорност, както към себе си, така и към другия.\nОбещанието изпълва общуването не само с надежда и вяра, но и с безпокойство от предстоящия избор, защото обещанието е преди всичко отговорност пред другия. Ние се себеотстояваме, чрез обещанията, дадени на другия. Неизпълнението на обещанието ще ни изправи пред съда на съвестта, тя ни напомня за отговорността пред самите нас, която е неотделима от отговорността за другия\nВажно изискване на общуването е безусловното уважение към другия. Засвидетелстването на уважението става, чрез признаване на ценността на другия.\nОбщуването обикновено започва с приемане на другия. Съществува дълбока връзка между себеприемането, приемането на другия и приемането от другия. Себеприемането се основава на чувствителността за собствените силни страни. То е условие за приемането. Ако приеме себе си Азът ще приеме и другия.\nОбщуването предполага и се изгражда върху доверието, което снема страха от предаване, отхвърляне и усилва надеждата, че ще бъдем приети, разбрани, утешени и окуражени от другите.\nДоверието започва с отваряне към другия, с разбирането, че другият няма да се отнесе незаслужено лошо с нас. Така ние се доверяваме споделяйки тайните, слабостите, радостите и тревогите си; търсейки съвет или услуга; питайки за възможностите на ситуацията и за мотивите на другия.\nАзът се нуждае от доверие, защото без него не е възможно започването на връзка. Изправен между доверието и недоверието, Азът може да излезе от това затруднение като се представи такъв какъвто не е. Представянето с неистинското Аз снема доверието, защото доверието е нещо, което съществува към това, което сме, а не към това, което не сме.\nЗа да започне общуването Азът трябва да преодолее своята затвореност, да излезе от черупката си, да се разкрие пред другия. Откритостта в общуването затвърждава връзката между Аза и другия. Това може да стане чрез разговор, изповед, признание. Азът сам решава дали и как да се открие - в каква степен, форма и граници да го направи. Важното е себеоткриването да е истинско, целенасочено (към осъществяване на по-здрава връзка), премерено (прекомерното разкриване не е препоръчително, това, което стане достояние за другите не може да се заличи и може да предизвика отдръпване на другия).\nОбщуването предполага не само приемане, любов и загриженост за съдбата на другия, но и честност. Честното изправяне срещу слабостите открива възможност да предпазим другия от повторение на грешките. Честността се изразява в конфронтирането, което е преднамерен опит да се подпомогне другия да открие последиците от своето поведение, да се себеизследва. Основно правило на конфронтирането е : ”Не конфронтирай никого, ако нямаш намерение да бъдеш с него, да извървиш неговия път с него”.\nКонфронтирането се основава на разбирането, че другият ще промени своето поведение, ако разбере неговата разрушителност. Този, който е конфронтиран, не винаги има чувствителност към себе си и желание да се промени.\nПълноценното общуване изисква не само искреност, но и разбиране. Това означава да се ангажираш напълно с другия, да покажеш чувствителността и загрижеността си към неговите мисли, чувства и преживявания. Без разбиране няма общуване. Неразбирането или нежеланието за разбиране може да доведе до срив в отношенията.\nОбщуване и емпатия.\nЕмпатията е форма, с която Азът се въвлича в живота на другия. Емпатията създава усещане за сигурност, за заедност и усещане за взаимна принадлежност.\nДа бъдеш в състояние на емпатия\nозначава да възприемеш вътрешния\nсвят на другия точно, със съхраняване\nна емоционалните и смислови оттенъци.\nПрошката е много важен, дълбоко интимен акт, който задължително не трябва да бъде пренебрегван в общуването. Прошката се ражда в пространството на битието, съ-битие и разкрива Аза като автор на причиняваната болка. Прошката се явява, когато в живота на хората нахлуят страданието, болката, мъката, нараняването, унижението. Тогава общуването е неефективно и съ-битието е застрашено. За да бъде преодолян този етап на помощ идва прошката като форма на милост, на освобождаване от болката и омразата, на любов.\nЧрез прошката се възстановява пълнотата на връзката, тя носи успокоение и осигурява вътрешния мир на Аза. Прошката изпълва със сила, която помага да се преодолее миналото. Това е начин да бъдем справедливи със себе си, без да загубим другия. Прошката е израз на щедрост, защото връщаме свободата на другия, другият не е вече пленник. Тя е трудна, защото е свързана с непоносимостта на нараняванията\nПрошката не отрича преживяната болка. Отричането на наранеността и болката отдалечават от прошката. Преживяването на болката е придружено от омраза към другия, който ни е наранил. Омразата отива отвъд гнева, защото разрушава границата на близостта. Прошката е условие за помирение, а не помирение само по себе си.\nВ общуването “лице в лице” това, което разкрива нашия вътрешен свят, е посланието. Общуването е непрекъсната размяна на послания. Чрез чуждото послание Азът разбира как е разбран.\nПосланието е текст и винаги съществува в определен контекст. Той има различни измерения - физическо, ментално, времево; общуването протича винаги в определено пространство, в определено време, между хора с различна идентичност, позиция, сила, престиж, враждебно или приятелски настроени. Контекстът притежава много значения, което прави разбирането безкрайно сложно.\nПосланията са вербални и невербални (жест, поглед, усмивка). Тези два вида послания са взаимнодопълнени. Невербалните послания дооформят вербалните като изразяват различни емоционални състояния – гняв, щастие, страх, изненада.\nПосланието e вътрешно противоречиво, директно и индиректно, и притежава смисъл. Смисълът се изразява с думите, но не е в думите. Смисълът се ражда в съзнанието на “Аз и другия”; индиректните послания създават усещането за неискреност и принудителност, създават у другия усещане, че е манипулиран.\nОбщуването започва с взаимно признание. Азът може да изпадне в ужас ако остане незабелязан при общуването. Незабелязаността е преживяване на непризнаването, на неприсъствието в живота на другите. Признанието може да бъде изразено позитивно - като одобрение, радост, възхищение, или негативно - като неодобрение, омраза, презрение. Всяка негативна форма, колкото и да отдалечава другите, запазва в себе си признанието.\nНеповторимостта в общуването е свързана с незаместимостта ни в битието и в отговорността за другия. Неповторимостта изразява единството на нашите преживявания, мисли, вярвания, надежди, постъпки.\nПълнотата на общуването се определя от откриването на нашето призвание в него. Осъзнатото призвание придава смисъл на съществуването.\nДруг важен фактор, влияещ на общуването е свободата – в отношенията, в изборите, в мислите и чувствата, в изказванията. Свободата на личността не е свобода от, а свобода за. Тя се изразява като свобода за себеоткриване, себеразбиране, самоосъществяване, самоусъвършенстване и самоизява. Стремежът към свобода е своеобразен апел на Аза към другия, за зачитане на личното пространство, за понасяне на трудностите и болките, за поемане на отговорностите.\nЗаплахата над съществуването и самоутвърждаването започва със загубата на смисъла. Загубата на смисъла поражда отчаяние, безсилие, което съзнанието преживява като безпокойство от липсата на смисъл Безсмислието се ражда от загубата на другия и преживяването на тази загуба като неотменима. Усещайки, че е без другия, Азът разбира, че не може да се самоосъществи.\nСмисълът е отражение на свободата, която ни задължава да преодолеем разривите и фрагментарността във връзката с другия.\nОбщуването между хората се осланя на вярата и надеждата, зад които стои любовта.\nВярата изразява доверието, убедеността, посвещаването в другия. В същото време тя е зависимост от другия, тя доказва отдаването на Аза безпрекословно и напълно на другия и сливането на битиетата.\nНадеждата е тясно свързана с вярата, защото отчасти се корени в нея. Надеждата е очакване, че благодарение на вярата между хората в бъдещето ще се случи нещо добро. Тя ни помага да преодолеем съмненията, страховете, отчаянието, примирението, безнадеждността и безсилието.\nОбщуване и рефлексия\nРефлексията открива на Аза неговия вътрешен живот, той се превръща във фактор на своя вътрешен живот. Рефлексията освобождава съзнанието от погълнатостта от собственото битие - съзнанието се освобождава от битието и неговите форми. Чрез рефлексията ние ставаме различни за себе си, но това изисква определена позиция - позиция, която е различна от нашата позиция, от която ние завършваме своето разбиране за себе си.\nОбщуването създава пространство, в което се задоволяват нашите потребности. Потребността от другия е базова и не може да се редуцира до други потребности. Съществуват няколко потребности, които зад определена граница могат да отдалечат от другия: потребност от свобода, потребност от материално благополучие - стремежът към него може да ограничи стремежът към духовно извисяване, потребност от самодостатъчност - тя обаче обрича на саморазрушение и превръща Аза в окаян Аз, зад тази потребност понякога се крият страхът или самотата. Потребността от щастие може също да отдалечи от другия, когато достигаме до убеждението, че нашето добруване преминава през страданието на другия.\nОбщуването зависи от идентичността - от образа, който ние имаме за себе си, за другия и за връзката с другия. Образът на Аза обединява различни знания - знание за това, как възприемам себе си, как ме възприемат другите, как искам да ме възприемат другите. Знанието, което Азът има за себе си, осигурява възможност за общуване с другите.\nОбщуването лице в лице обособява пространството на взаимно познаване. Тъй като ние сме уникални, то и взаимното ни познаване е уникално. Опознавайки се взаимно ние в голяма степен опознаваме и самите себе си. Това е безкраен процес, представляващ кръговрат. Чрез познанието Азът се докосва до външния и вътрешния свят на другия, разкривайки най-съкровените кътчета на душата му. В опита да познае другия Азът неизбежно се изправя пред противоречието между знание и незнание, което препраща към сигурността и несигурността. Несигурността напомня, че светът на другия не се поддава винаги на присвояване.\nВ познанието лице в лице другият избира границата, в която да се открие - прозрачността и непрозрачността се определят от другия. Взаимното познание предполага обвързване със знанието, знанието от взаимното познание съществува като признато от Аза и другия знание.\nv Динамика на общуването\nОбщуването лице в лице е времеви процес, т.е. характеризира се с определена динамика. Тази динамика се изразява, чрез различните стадии на общуването:\n- Начален контакт: общуването започва с физически контакт, с отделянето на някой, който ни е направил впечатление. В срещите ние си изграждаме образ за другия. Непосредствената среща създава пространство на размяна на впечатления, мнения, разбирания. Развитието на връзката зависи от:\nфизическата привлекателност - в повечето случаи ние сме склонни да приписваме положителни черти и качества на тези, които считаме че са привлекателни и негативни на тези, които според нас са непривлекателни;\nблизостта – тя засилва привлекателността. Близостта създава положителни очаквания, дава възможност да научим повече за другия - ние харесваме повече тези, които познаваме по- добре, защото по-лесно предвиждаме техните действия и постъпки, изпитваме по-малко страх и повече положителни емоции;\nдопълването- откриване в другия на това, което не притежавам. То може да постави началото на задълбочена връзка.\n- Въвличане/привличане - този стадий отразява началото на обвързването и издава стремеж да се научи нещо повече за другия. Заедно с желанието да научим нещо повече за другия ние започваме да се откриваме и да споделяме своите чувства. Ако това е романтична връзка, започваме да си определяме срещи, а ако е приятелска, започваме да споделяме взаимно интересите и удоволствия...\n- Близост - това е стадият, в който другият се открива като близък друг - интимен приятел, най-добър приятел, друг, с когото можем да имаме открити и надеждни делови отношения. Отношенията се отличават с откритост, честност, вярност. Азът и другият мислят за себе си като цяло - Ние.\nПълнотата на връзката се изразява чрез признанието и посветеността, които имат различни форми - вярност, загриженост, чувствителност, разбиране. Признанието и посветеността показват, че другият, на когото сме се отдали, заема особено място в нашия живот, че неговото присъствие е с особена значимост.\nВ този стадий връзката с другия изпълва не само с щастие, но и с тревожност и страх. Бихме могли да определим няколко форми на тревожност: тревожност, породена от заплахата за сигурността; тревожност, породена от заплахата дали ще можем да изградим пълноценна връзка и тревожност, породена от заплахата да не загубим свободата си.\nПонякога близостта между Аза и другия може да отслабне, което поставя началото на отдалечаването. Предвестници на отдалечаването са неудовлетвореността, отегчението, раздразнителността. Те ни откриват бъдещето като безсмислено.\nСподелянето се загубва, прекараното заедно време е по-малко, мълчанието става по-тягостно, започваме да потъваме в себе си, говорим по-малко за себе си, избягваме физическата и душевната близост. Съзнанието е изпълнено с острото усещане, че нещата са се променили, конфликтите стават все повече и повечето остават нерешени, близостта започва бавно да се разпада, приятелството и любовта не са същите.\nЗащо една връзка се разпада?\nКогато сме привлечени, чертите, които разкриват тъмната страна на другия остават незабелязани, омаловажаваме ги или ги подценяваме. Когато безумното привличане заглъхне, слабите черти стават трудни за пренебрегване, особено в ситуации на отбягване на връзката.\nРазочарованието настъпва, защото в много случаи другият, разбирайки, че е харесван, се опитва да спечели благоразположението ни като се представи с образ, в който чертите, които събуждат презрение, остават затъмнени. След време поддържането на маската става обременително и истинските черти се откриват.\nВ други случаи разочарованието настъпва, защото много от чертите нямат този смисъл, който са имали в началото, или пък разочарование е свързано с противоречивостта на самата черта, защото тъмните и светлите страни имат един и същ източник, всяка съдържа в себе своята противоположност, а линията, която ги разделя, е застрашително тънка. Когато сме привлечени от светлите страни, ние се докосваме и до тъмните страни.\nФизическите качества също могат да ни разочароват, защото са свързани с недооценяването на времето и усилието за тяхното поддържане или защото във времето могат да бъдат подложени на промяна. Не по-малко истинско е и обратното - физическите качества не са подложени на промяна и затова нямат тъмни страни.\nРазочарованието може да бъде свързано и с основата на привличане- дали е върху прилики или е върху различия. Приликите създават предсказуемост на връзката и насърчават очакването, че другият ще ни хареса. Връзката, изградена върху приликите, създава нагласа за благосклонно отношение към чертите на другия, защото тези черти се откриват и у самите нас. В много случаи ние можем да бъдем привлечени и от различията, защото това засилва усещането ни за собствената ни значимост.\nНатрупаната вътрешна неудовлетвореност прераства в желание за прекратяване на връзката. Раздялата се изразява в две форми - като вътрешна и външна и отразява осмислянето на живота като живот без другия. Раздялата се преживява различно - с радост, с облекчение, със страдание, с гняв, с болезнено усещане за разбит живот, с враждебност и съжаление за времето, прекарано заедно, което сега е безвъзвратно загубено.\nРаздялата може да се преживее със загуба на:\n- себеуважение, което може да е глобално или неглобално;\n- усещане за справяне - Азът започва да се разколебава дали може да прави това, което прави;\n- сигурност в оцеляването - Азът е неуверен, че ще се справи с базовите потребности.\nРаздялата може да предизвика различни чувства: тъга, гняв, вина, тревожност, самота, изтощение и изхабеност, облекчение. Болезненото преживяване на раздялата може да породи:\n- неверие - отказ да се приеме реалността;\n- объркване - невъзможност да се концентрира върху една тема;\n- свръхангажираност - концентриране върху загубата и върху копнежа да се върне миналото;\n- фантазиране - другият е все още при мен.\nТези мисли се придружават с отдръпване и отчуждаване от другия, мечтаене - копнеж по загубения човек, равнодушие и апатия, бягство.\nВ пространството на стадиите отношенията могат да се запазят, да се задълбочат или да се прекратят - това зависи от чувствата и смисъла, с които отношенията се откриват на Аза и другия. Движенията в отделните стадии могат да бъдат с различна сила, емоционална наситеност и продължителност.\nВ динамиката на общуването се откриват два механизма:\n- проникване - осигурява навлизане в дълбочина, обхваща различни теми от душевния свят на другия;\n- отдръпване - отвежда към повърхността, обхваща различни теми: съкращаване на пространството и заедност.\nv Бариери в общуването\nМислите, ценностите, вярванията, емоциите, с които преживяваме собственото си присъствие в другия, могат да се превърнат в бариери за общуването и то да бъде изправено пред заплаха от разпадане.\nНегативните мисли са една от бариерите на общуването. Често трудностите в общуването произтичат от това, че не съзнаваме отношенията между събитията, смисъла, който преписваме на събитията, и емоциите си. Обикновено ние сме склони да обясняваме чувствата си с това, което се случва, а за чувствата изпитани от нас са виновни събитията, в които сме въвлечени.\nВсички ние имаме негативни мисли. Когато се намираме в ситуации, които ни разстройват, тези мисли се задействат и придават негативен смисъл. Негативните мисли могат да бъдат генерирани не само от мисли, но и от чувства и действия.\nГоляма част от мислите са свързани с детските преживявания, с жизнения опит от зрелостта, със самооценката. Ако Азът се чувства уязвим, недостоен, самотен, неуверен, това ще изгради определени мисли и за другите. Мислите могат да се повлияят и от несбъднати очаквания. Неосъществеността засяга самоуважението, което се отразява на мислите.\nНегативните мисли могат де се разпознаят чрез три групи въпроси: „Какво означава това за мен ?”, „Какво означава това за другия ?” „Какво означава това за бъдещето ?”.\nОсъзнаването на негативните мисли е основното условие за тяхната промяна. Те могат да се променят, ако опитаме: да ги подложим на съмнение; да се противопоставим като потърсим рационални доводи; да потърсим други алтернативи.\nНай- често срещаните видове негативно мислене са:\n- катастрофизиране - очакване да се случи най-лошото. Проявява се особено в ситуации, в които Азът усеща, че е извън контрол или при определени страхове;\n- поляризиране - това е склонност всичко да се разглежда в крайности. Нещата са добри или лоши, възможни или невъзможни, желани или нежелани;\n- преувеличаване - при него започват да се преувеличават негативните и заплашителните страни на ситуацията. Обикновено е насочено към собствените слабости и грешки;\n- свръхгенерализиране - това е едно от най-силните изкривявания. Върху основата на отделен случай се правят пресилени изводи, като например: „Никога не зачиташ моето мнение”;\n- пренебрегване на положителното - при това мислене положителните страни остават незабелязани или отхвърлени. Мислите остават само при негативното;\n- избирателно мислене - при него обикновено се търсят доказателства, които потвърждават опасенията;\n- статично мислене - склонност да оценяваме нещата по същия начин, след като вече са се променили;\n- произволни заключения - предубедеността може да бъде понякога много силна, което подтиква към напълно неоснователни заключения;\n- предубедени заключения - това мислене се изразява в търсенето на негативни обяснения за постъпките на другия, които лесно преминават в поставяне на различни етикети;\n- персонализиращо мислене - при него съществува убеждението, че всички действия на другия са насочени единствено към нас самите;\n- субективно разсъждаване - този начин на разсъждение е свързан с убеждението, че ако човек изпитва силно някакво чувство, то трябва да е оправдано. Ако Азът изпитва негативни чувства, другият трябва да е отговорен.\n- четене на мисли - свързан е с вярването, че знаем какво мисли другият. Така Азът попада в капана на негативното атрибуциране на недостойни мисли, зложелателни мотиви на другия.\nЕмоциите – бариера в общуването\nСъществуват форми на изразяване, които оказват отрицателно влияние върху състоянието на контактите с хората. Три са важните източници на трудности, при изразяване на чувствата: тенденция към отричане на собствените и чуждите чувства; нежеланието за непосредствено общуване на тема взаимно изпитваните в момента чувства; ограниченото осъзнаване и непризнаването на собствените чувства.\nЕмоциите, които разделят, които могат да навредят на Аза и на връзката с другия са следните:\n- На първо място това е страхът, който се е развил през поколенията като приспособителен механизъм за справяне с опасността. Страхът е реакция на личността към една реално заплашваща ситуация. Той е неотменна част от живота с другия. Всеки човек преживява уникално страха. Във връзката с другия най-често се наблюдава страх от самоотдаване, изразен като загуба на собствения Аз; страх от промяна; страх от обвързване; страх от самопознание; страх от изправянето пред другия.\n- Друга емоция с отрицателен характер е тревожността. Тя е такова състояние на човешката психика, което се предизвиква от възможни или вероятни неприятности; отлагане на желаното и приятното; неочакваност; изменения в обичайната обстановка и дейност, т.е. от особени ситуации с подчертана значимост за личността. Всъщност тревожността е свързана с чувства като несигурност (във връзката с другия), захвърленост и изолираност, предчувствието за загуба или за нещо лошо, безпомощност, отчаяние.\nГневът - емоция, която е адекватна реакция на човека, когато бива наранен, наскърбен, предаден, когато фрустрациите се превърнат в неизменна част от живота с другия. Гневът предизвиква в Аза огорчение, раздразнение, враждебност, омраза, желание за отмъщение. Гневът изряза възмущението и негодуванието на Аза от несправедливо отношение или от липса на заслужено отношение. Той застрашава връзката на Аза с другия, тъй като може да доведе до отчуждение, отхвърляне и изоставяне.\n- Вината - появява с в критични за връзката моменти. С осъзнаването на дадена постъпка Азът открива своята вина, която представлява в своята същност самоосъждане. След това в душата на Аза нахлуват чувства като разкаяние, съжаление, угризение, покаяние или оправдание. Вината е основана на съзнанието, че нашето действие е причина за чуждото нещастие и болка.\n- Срамът също пречи на общуването. Азът се срамува от себе си, от това, което не е било одобрено то другия. Азът се чувства унижен и ужасен от себе си, от това себе си, което е осъдено от другия. Срамът не просто засяга Аза в неговата цялост, той посяга на идентичността му. Срамът е болезнено чувство, което кара Аза да изпитва истинско мъчение, тъй като се усеща нищожен, пропаднал и недостоен, но не може да направи нищо, за да се избави. Срамът подтиква към негативно самооценяване, а на по-късен етап - към бягство, скриване, отдалечаване от другия.\n- Гордост – дълбоко рефлексивно чувство със светла и тъмна страна. Със своята светла страна тя отразява съзнанието за значимост, а с тъмната си страна – тласка към самонадеяност и оскърбителна себичност.\n- Смущението е форма на безпокойство, което Азът изпитва при среща с другия. То се появява, когато Азът се съмнява в собствените си способности да направи добро впечатление, което съответно би предизвикало благосклонна реакция у другия. Смущението е свързано със загрижеността за представянето пред другия, с чувствителността към неодобрението.\n- Самотата е преживяване, което предизвиква силни отрицателни емоции в Аза, породени от осъзнаването на факта, че той е изправен пред пустотата и безсмислеността на своето съществуване. Самотата съдържа различни противоречиви чувства: безпомощност, безнадеждност, нищожност, отчаяние, тъга, опустошеност, скука, самосъжаление. Самотата разкрива отчуждението на Аза от другия човек.\n- Завистта - разбирането, че другият притежава нещо, което Азът не притежава, но иска да притежава. Завистта разкрива разочарованието от собствените чувства; комплекси по отношение на това, което другия притежава; стремеж да бъда повече от това, което съм.\n- Емоционален отговор на надвисналата опасност над връзката на Аза с другия е ревността. Подозрението, че за другия ние не заемаме специално място, че връзката не е специална, поражда ревност. Ревността е свързана със страха и тревожността, чиито причинители са несигурността, възможността от изоставяне и загуба.\nДруги често срещани бариери в общуването са:\n- Неразбирането – може да се причини от нежеланието да се разбере другия, както и от нечуваствителността към вътрешния свят на другия;\n- Очакванията – преживяват се като самоочевидни и ние изобщо не се замисляме доколко са основателни;\n- Неизпълнените обещания – обещанията крепят връзките с другите и тяхното нарушаване създава несигурност и безпокойство;\n- Нагласите – разрушителният им ефект е свързан с обстоятелството, че самите нагласи остават затворени за съзнанието;\n- Колебанията на Аза – предразположеност към собствения Аз; самопредставянето; самоограничаването; неверието в себе си; самопотвърждаване; изтласкване (отдалечаване от съзнанието на всички нежелани подтици, стремежи, мисли, фантазии, чувства, който предизвикват безпокойство); бягство; фантазиране; регресия; рационализация; проекция; пренос; формиране на реакция (вид защитен механизъм); изолация; отменяне; отричане; насочване срещу себе си; насочване срещу другия; компенсация; сублимиране; дислоцииране; ниската самооценка.\n- Перфекционизъм – издава стремеж към съвършенство, избягване на грешките и провалите във връзката с другия. Ограничението на перфекционизма не е свързано със стремежа към съвършенство, а с това, което се крие отзад – стража от провал, вината и стремежа да се избегнат провалите, грешките, слабостите;\n- Самообвиненията – засилват се от разривите в общуването. Самообвиненията засилват склонността към самоотхвърляне, самоомраза и омраза към другия, което още повече разстройва връзките с другите;\n- Капанът на миналото – превръщане на миналото в постоянен източник на нещастие. Разрушителността на миналото започва със своето идеализиране. Човек е обърнат към миналото, открива всичко в миналото и не може да види бъдещето, прекрасното, което предстои;\n- Веригите на привързаностите – това са нещата, с които много трудно се разделяме, но точно тези неща могат да ограбят радостта от връзката с другия и да я изпълнят със скука. Това могат да са привързаността към вещи, привързаността към другите и привързаността към себе си.\nv Форми на общуване\nЛюбовта е една от формите на общуване, тя е дълбоко вълнуващо преживяване, което сплита разум, чувства и постъпки. Тя е най- жадуваното нещо, тя не е заслуга, а е милост, любовта е магия. Любовта разкрива стремежа на Аза и другия да бъдат заедно.\nРомантичната любов изпълва с дълбоко усещаното желание за посвещаване на обичания друг. Когато другият го няма, ние изпитваме чувство на празнота.\nЛюбовта се открива особено ясно, ако се съпостави с флирта. Всеки флирт пренебрегва духовността. При него неповторимостта остава незабелязана, защото Азът не иска да я забележи. При флирта Азът бяга от отговорността, която е неизбежна за истинската обвързаност.\nМного често любовта е свързана с влюбването. Влюбването е много силно чувство. Влюбването обаче не е любов, защото не е израз на съзнателен избор. То е нещо, което се случва с нас. Влюбването снема границите на Аза, създава сливане с другия, но не разширява тези граници. И когато влюбването си отиде, границите се връщат на старите места, идват разочарованията, илюзиите си отиват и Азът не се е обогатил.\nДруга форма на общуване е приятелството. То е форма на събитийност, в която Азът намира себе си. Приятелството е най- съвършеното въплъщение на добродетелността, то се развива върху взаимността и равнопоставеността. Смисловият център на приятелството е загрижеността, споделянето, разбирането, доверието, верността.\nПриятелството осигурява развитието на способността да се отчита гледната точка на другия, да се разпознават емоциите, мислите на другия, осигурява развитието на способностите за съвместни решения за овладяване на различни ценности и способности.\nВ приятелските отношения прозрачността се засилва чрез доверието, сигурността, ограничаването на безпокойството от саморазкриването и ограничаване на неразбирането. Приятелството създава по-добро разбиране, защото във времето осигурява непрекъснато натрупване на знания за поведението, мислите и чувствата, защото създава спомени за съвместно преживяните събития.\nОбщуването може да се прояви и като емоционалната привързаност. Емоционалното привързване е не само форма на заедност, която се открива в определен времеви хоризонт на съвместността, но и основа на много по-късните форми на взаимност между Аз и другия. Емоционалното привързване е началната форма на изразяване на неосъзнатия стремеж на Аза да бъде с другия.\nЕмоционалното привързване между Аза и другия може да се обедини около две форми: искрена емоционална връзка и неискрена емоционална връзка.\nРаздялата е неизменна част в живота на другите. Чрез нея Азът се завръща при себе си, преосмисля възможността за себепреодоляване. Раздялата осигурява отдръпване от другия, което е необходимо за самоосмислянето и постигането на вътрешна свобода.\nОбщуването е основен вид човешка дейност и основен фактор за формиране на личността.\nЖивотът на Аза е живот с другите и чрез другите. Много от мислите действията преживяванията, надеждите на Аза са свързани с другите. В общуването с другите откриваме себе си, оценката на другите за нас е определяща и за нашата самооценка.\nВ общуването ние задоволяваме много от нашите потребности. Без другите потребностите от доверие, сигурност, любов, топлина и признание биха останали незадоволени. Радостта и щастието, което търсим, е немислимо без другите. За силата на общуване можем да съдим, когато загубим близките.\nС общуването човек е изправен ежедневно пред това да прави избор. Човек е способен да избере равнището на присъствие в битието, както и да остави друг или нещо да избира вместо него. Това може да се случи съзнателно или безсъзнателно. Възможността на човешкия индивид да избира поражда дилемата на свободата – и изборът, и отказът от избор са еднакво драматични за него. И все пак човек запазва човешкото в себе си като общува с другите.\nОбщуването с другите ни помага да открием смисъла на нашия живот.


Резерва спаси Порто в Лвов\nШахтьор изпусна преднина от 2:0\n30 Септ. 201423:45\nШахтьор (Донецк) изпусна почти сигурна победа над Порто в мач от група Н на Шампионската лига. Украинският гранд водеше с 2:0 до 89-ата минута, но допусна по глупав начин да бъде заличена комфортната му преднина и срещата завърши 2:2. В 35-ата минута гостите получиха право да изпълнят дузпа. Брахими финтира Кучер, който го фаулира в наказателното поле и реферът Джунейт Чакър от Турция посочи “бялата точка”. С изпълнението се нагърби халфът, срещу когото беше извършено нарушението. Алжирецът стреля в левия ъгъл, но вратарят Пятов с акробатичен плонж спаси. В 52-ата минута се получи фатална грешка в защитата на “драконите”. Оливер Торес се опита да лъже, Кучер му отне топката и изведе Алек Тешейра в чиста позиция. Бразилецът хладнокръвно преодоля вратаря на гостите Фабиано за 1:0.\nВ 85-ата минута Луис Адриано покачи на 2:0, след като засече пас на Бернард. При този резултат и оставащи само 5 минути до края на редовното време едва ли някой на стадиона в Лвов е очаквал друг изход освен победа за Шахтьор. Резервата на Порто Джаксон Мартинес върна надеждите на своя тим с гол от дузпа в 88-ата минута. Наказателният удар беше отсъден за игра с ръка в наказателното поле на Ракицки. В 3-ата минута на добавеното време колумбиецът фиксира крайното 2:2 за ужас на домакините. Тейо направи отличен пробив по крилото и центрира към Мартинес, нападателят изпревари Ракицки и донесе ремито за Порто.


Пушката на Артемида: неговите характеристики,предимства и недостатъци,нов резбовани щуцер за лов от Ижевского механични | Лов и риболов\nПушката на Артемида: неговите характеристики,предимства и недостатъци,нов резбовани щуцер за лов от Ижевского механични\nПрез 2002 година по време на изложението оръжия в Нюрнберг вътрешен Ижевск механичен завод е изложен на показ пред публика своето ново творение – резбовани монтаж. Този модел разполага с два хоризонтални багажника МР-221 «Артемида» и са монтирани за патрони 7,62х51. Тегло штуцера е 3,3 кг Ижевский завод с течение на времето планира да започне производството и на други видове патрони за штуцера, което е много важно за ловци, които с разрастването на техния вид ще получат възможност да изберете подходящ вид за всеки звяр. Така, такса 9,3х74Р ще позволи да се ловува, дори за големи и силни животни, като мечки. Стрелба в планината изисква специални условия и специални патрони, така че там може да се използват патрони за 7,62х63, които произвеждат в Барнауле. Те са направени по тип американски, тежи 10,9 и имат начална скорост от около 800 м/сек.\nКуфари могат да са с дължина 550 600 мм и са разположени свободно един спрямо друг, не се сключват. Много е удобно, че штуцера има приспособление, което може да се движи в хоризонтална посока между стволовете. Това ви позволява да се намери средната точка на попадения патрони между стволовете, и на всяко разстояние от целта, с всякакви патрони и вид лов.\nТочка удари ще са пристрастни при промяна в положението на целика и мухи.\nНарезная двустволка е быстосъемным шок-спусковым механизъм. Това ви позволява да регулирате механизъм изстрел за всякакви условия на снимане. При загонной ловът е необходим модел на шок-спусък, докато при спокойна далечна планинска и степната лов трябва да се използва шнеллерный механизъм. Действието му се основава на факта, че при натискане на предния спусъка измъкне оръжие изстрелва от дясната страна на багажника. Освен това, може да се сведе шнеллер така, че за самия изстрел трябва да бъде само малко да се блъсне в спусъка. Този механизъм значително подобрява точността на попадане на патрона. Забележително е, че при използване на шнеллера в продължение на дълго време, надеждността не само не намалява, но дори се увеличава. Освен това тази система може без проблеми да се замени при всякакви условия, е необходимо само да вземат със себе си резервни части. Освен това, монтаж тежи доста малко, което позволява да го използвате както за планински лов, така и за шаси. Така че ако трябва да изберете оръжия за лов, този резбовани щуцер е идеално.


09 авг 2020 | 16:37 855\n"Петима души са загинали, а двама са безследно изчезнали", заяви заместник-министърът по гражданска защита Никос Хардалиас, цитиран от БГНЕС.\nЕвбея е вторият по големина остров в Гърция след Крит. Населението на острова пострада след мощна буря в събота вечер, която продължи цяла нощ.\nПолитика и няколко околни села бяха силно засегнати, а блокираните пътища попречиха на пожарните коли да стигнат до засегнатите места. Две реки излязоха от коритата си и наводниха приземните етажи на десетки къщи.\n12 неща, които да не правите у дома по време на буря


Когато приличащ дъщеря Рийз Уидърспун падна тежко крайъгълен камък рожден ден наскоро, светът има един поглед на само някои от многото причини, поради наградения с Оскар актриса е толкова горда мама.\nНо тогава Ава Филип, която току-що навърши 18 години, показа на всички защо тя обича майка си точно толкова.\nАва Филип и майка си, Рийз Уидърспун, на събитие юни 2017 г. за Дрейпър Джеймс.Гети изображения\nЮношески публикувал Instagram снимка на внимателен подарък за рожден ден тя получава от известната си майка. Картината разкрива една от очевидно 18 писма, които Уидърспун й бе писал всяка година по рождения й ден – “18 писма, които ме накараха да плача днес, любезно от моята прекрасна майка”, казва Филип, която е дъщеря на Уидърспуон от бивш брак с актьор Райън Филип.\nИ двамата родители на знаменитост са публикували снимки на Instagram през уикенда, които искат дъщеря им да имат щастлив рожден ден. Всеки актьор сподели атавистични картина на Филип, заедно с скъп съобщения за отбелязване на големия ден.\n“Честит 18-ти рожден ден на моето сладко момиче @avaphillippe! Вашата доброта, благодат, интелект и чувство за хумор никога не престават да ме учудват. Аз на вас и вашето ОГРОМЕН (сърце) обичам и се чувствам толкова щастлив, че съм се да бъда майка ти. #Proudmom # 18, “пише Уидърспун в публикацията си.\nДа не остане по-назад, Райън Филип отбелязано на поста си, че “въпреки че вече не сте дете, ти винаги ще бъдеш мой малко момиченце. Честит 18-ти, принцеса”.


Борис Джонсън затегна мерките срещу COVID-19, армията също се включва в борбата с пандемията - EU - Новини.бг - Последни новини от България и света - Novini.bg\n22 септември 2020 16:20\nНовите ограничения във връзка с разпространението на Covid-19 във Великобритания могат да останат в сила за шест месеца, ако ситуацията с пандемията не се подобри.\nТова заяви премиерът Борис Джонсън в Камарата на общините във вторник, съобщава Dailymail. Премиерът потвърди, че кръчмите, баровете и другите заведения в Англия ще трябва да затварят в 22:00 часа от четвъртък, тъй като британското правителство налага нови ограничителни мерки, за да се опита да спре увеличението на новите случаи. Джонсън заяви, че полицията вече ще има "опцията да използва военна подкрепа, когато е необходима", тъй като глобите за нарушаване на правилото за събиране до шест човека ще бъдат удвоени до 200 британски лири. Глобата за неносене на маска също става 200 лири. Разширява се носенето на маски, което сега ще включва всички магазини и такситата. Остава в сила правилото да не се събират повече от 6 души на едно място, като се премахват изключенията, като например при спортни занимания на открито. Намалява се броят на гостите за сватба от 30 на 15. Планираното допускане на хора по стадионите от 1 октомври, както и събирания в конферентни центрове, се отлага. Правителството вече обяви по-строги глоби за нарушителите на правилата за самоизолация, до 10 000 британски лири (10 909 евро) за най-тежките нарушители.\nДжонсън заяви пред депутатите, че втората вълна от пандемия е съвсем реална и сега е моментът за действия. На фона на очакванията, че може да се стигне до втора общонационална карантина той заяви: "Искам да подчертая, че това в никакъв случай не означава връщане към пълната карантина от март. Не инструктираме хората да останат по домовете си. Училищата и университетите остават отворени". Премиерът заяви, че отново се призовават хората да работят от вкъщи, там където това е възможно.\nНовите мерки идват ден след като главните медицински и научни съветници предупредиха за разпространението на вируса във всички части на Великобритания. Очаква се подобен ход за Шотландия да бъде обявен от първия министър Никола Стърджън. Допълнителни ограничения се публикуват и за Уелс и Северна Ирландия. Няколко области във Великобритания вече са под локално блокиране.\nАктуализацията на Джонсън в парламента относно ситуацията с коронавируса във вторник идва след срещи на неговия кабинет и правителствената кризисна комисия COBRA. Той също така ще направи телевизионно обръщение към нацията във вторник вечерта за усилията за борба с вируса. В отговор на съобщението си в парламента опозиционният лидер сър Кийр Стармър заяви, че лейбъристите подкрепят новите мерки.\nВ телевизионно изявление в понеделник, научният съветник на Обединеното кралство сър Патрик Валанс заяви, че „случаите се удвояват приблизително на всеки седем дни“, може да има 50 000 нови случая на ден до средата на октомври, ако увеличението продължи да не намалява. Великобритания има най-голям брой починали в Европа в хода пандемията с над 41 800 смъртни случая, сочат данните на Университета Джонс Хопкинс. Отчетените в понеделник 4300 нови инфекции достигнаха ниво, невиждано от началото на май. Най-големият дневен брой нови инфекции във Великобритания достигна своя връх при 6 199 случая на 5 април.\nНе се шегувам, а изобличавам глупостта. Под "глупост" имам предвид неадекватните и безсмислени мерки, които не почиват на никаква логика или практическа обосновка! Които - също така - няма с НИЩО да облекчат ситуацията. Мисли, човече . Не повтаряй мантри, а разсъждавай логично. И ще се убедиш че имам право.\n2020.09.23 | 13:27\nДобре, радвам се, че има желание за разум и мислене. Приветствам и щом е така ще кажа доводите и адекватноста. След 22 часа може да се заразиш и с 15 човека също може доста вирус да се предаде. Никой обаче не казва, че мерките, които предлага 100% ще ограничат предаването и разпространението на вируса. Целта е да се намалят стойностите на предаване на зараза до нещо поносимо. Никой не казва и че маските предпазват на 100%. Може да си с маска и да се заразиш. Просто % вероятност е много по-малък. А, ако се заразиш ще го караш много по-леко. Ето това е доста голям смисъл сравнено с неудобството да носиш маска в аптеката, магазина или на друго затворено пространство за известно време.\n2020.09.23 | 13:00\nАбсолютно глупави и нелогични мерки ! Простащината е на макс !\n2020.09.22 | 16:50\nПравилно! Вирусът става зарАзен от Четвъртък след 22:00 часа . И в групата от 6 души - всеки 7-ми заразява останалите на 100%. А сред 15-те поканени сватбари няма да има нито един с Ковид-19. Блестящо решание.\n2020.09.22 | 19:21\nМного тъп отговор! Мислиш си, че си остроумен с тези шеги ли? Хората взимат мерки, за да не стане по-страшно, защото после ни икономика, ни здраве, нито свобода, нито нищо. По-добре балансирано и контролирано да се вземат частични мерки, отколкото наведнъж да стане страшно. Великобритания, Белгия, Холандия и т.н. не са ти Швеция, където в повечето домакинства живеят по 1 човек и площта средно на човек е много по-голяма отколкото на много места в развитите страни.


Защитата на вашата WiFi мрежа е съществена стъпка за предотвратяване на злонамерен потребител да използва вашата безжична мрежа. Ето стъпките, които трябва да следвате.\nПроменете потребителската парола на вашия Wifi рутер\nДостъпът до помощната програма за конфигуриране на вашия рутер е защитен от потребителско име и парола. Тази страница може да бъде достъпна чрез въвеждане на IP адреса на вашия рутер във вашия интернет браузър (например: 192.168.1.1). Следователно първата стъпка в защитата на новата ви WiFi мрежа е да промените паролата, като отидете на опцията, която ви позволява да я промените.\nДефинирайте името на вашата мрежа (SSID)\nВсяка Wifi мрежа има име: SSID (Service Set IDentifier). Втората стъпка е да промените това име и да го скриете от погледа на злонамерени потребители. В помощната програма за конфигуриране на вашия рутер променете SSID по подразбиране на име, така че да не е твърде просто, след това деактивирайте излъчването на SSID името на вашата безжична мрежа, като поставите отметка в съответното квадратче, така че да не се показва. 'не се появяват в списъка с възможни връзки на вашите съседи.\nАктивирайте криптирането на вашата мрежа (ключ за сигурност)\nПреди да използвате вашата безжична мрежа, ще бъде полезно да я шифровате с цифров ключ, за да разрешите достъп само на потребители, които я имат. Понастоящем съществуват два типа криптиране на данни: WEP (Wired Equivalent Privacy) и WPA (Wi-Fi Protected Access). Ако вашият рутер и всички ваши безжични адаптери го поддържат, препоръчваме ви да изберете WPA ключ с "предварително споделен" ключ за криптиране. Ако обаче вашият хардуер не поддържа WPA, активирайте WEP криптиране. Манипулацията е проста, тъй като цифровото криптиране се създава от изречение: трябва да въведете дума от поне 5 букви или израз в съответното поле и рутерът ще генерира различни кодове. НЕ'не забравяйте да ги запишете (само един е достатъчен), защото те ще се използват за свързване на всеки компютър в мрежата.\nФилтрирайте MAC адресите\nУстройствата (PC или PDA), свързани към безжична мрежа, имат мрежова карта с определен адрес: MAC адрес (независимо от това компютърът се определя от неговия IP адрес). В помощната програма за конфигуриране на вашия рутер трябва да активирате опцията за филтриране и след това да въведете MAC адресите на всяко от вашите устройства. По този начин само тези устройства (разпознати в мрежата по техния MAC адрес) ще имат достъп до мрежата.\nКонфигурирайте WiFi машини\nЗа да може всяка машина да се свърже с мрежата, ще трябва да въведете информацията, посочена по-горе. След като потърсите вашата безжична мрежа, трябва да промените името на SSID, за да съвпада с това, което сте въвели за рутера. След това въведете цифровия ключ за криптиране, даден ви в помощната програма за конфигуриране на рутера. След като приключите, вашите устройства трябва да се свържат с рутера и с интернет.\nАктивирайте споделянето на файлове\nЗа да споделяте файлове и устройства между компютри, свързани чрез WiFi, трябва да активирате споделянето на файлове. Процедурата за споделяне в Windows XP е проста. Изберете Контролен панел , след това Мрежови връзки и щракнете върху Създаване на домашна мрежа или корпоративна мрежа . След това изберете Този компютър се свързва с интернет чрез друг компютър в домашната ми мрежа или чрез домашен шлюз . След това Асистентът за връзка ще открие връзката ви с интернет.\nЗа да споделите папка с Windows XP, щракнете с десния бутон върху въпросната папка, след това изберете опцията Споделяне и защита и отметнете опцията Споделяне на тази папка . За да получите достъп до всички споделени папки от която и да е машина в мрежата, щракнете върху Старт, след което Моите мрежови места .\nТехниката е същата за поставяне на принтер в мрежа: на компютъра, към който принтерът е директно свързан: отидете в менюто " Старт ", след това " Принтери и факсове" , след това щракнете с десния бутон върху инсталирания принтер и изберете " Споделяне" .


Райна сваля картите в Биг Брадър\nКъщата на BIG Brother All Stars 2013 се превръща в „Имението Даунтън”\nСамо 2 дни преди премиерата на хитовия британски сериал – на 17-ти декември от 20:00 по Нова ТВ, Съквартирантите ще трябва да се преборят за ексклузивна прожекция\nВ събота вечер, от 20:00 часа по Нова ТВ за първи път Съквартирантите в BIG Brother All Stars 2013 ще получат медийна новина от „външния свят”. Те ще разберат за предстоящата премиера на най-успешната съвременна британска драма – „Имението Даунтън” на 17-и декември от 20:00 по Нова ТВ, а Big Brother ще им даде специална Мисия. Чрез нея те ще имат шанса първи да се насладят на двата премиерни епизода на рекордьора на Гинес сериал.\nСлед един месец на изолация съквартирантите ще получат огромен макет на вестник от 30-те години на миналия век с водеща новина за потъването на Титаник. Това събитие ще постави и началото на тяхната специална мисия и ще ги преведе през основните сюжетни линии на носителя на два Златни глобуса и 9 награди ЕМИ британски сериал – „Имението Даунтън”. За да спечелят ексклузивната прожекция съквартирантите трябва да познаят загадките на Big Brother проявявайки максимална находчивост в отгатването на предложените жокери. Дали звездите на Big Brother All Stars 2013 ще се насладят първи на премиерните епизоди на „Имението Даунтън“ зрителите на Нова ТВ ще разберат от 20:00 часа в дейли епизода на предаването.\nПрез последните дни певицата Райна се превърна в най-обсъждания съквартирант в къщата и тя окончателно ще сложи картите на масата. В навечерието преди финала Райна ще реши да застане „очи в очи” с останалите участници, за да обясни своетo отношение и позиция, които често остават неразбрани. Тя ще се сподели причините за поведението си в игрите, както и за „капризите“, които проявява в къщата и ще се опита се да намери нов път към съквартирантите. Дали в откровения разговор Райна ще се сближи отново с останалите звезди или противоречията ще се окажат непреодолими? Какви са отношенията между останалите финалисти малко преди големия финал в понеделник – 16-ти декември, зрителите ще видят от 20:00 часа по Нова ТВ.


Състезателката по борба Фатме Шабан е Спортист № 1 на област Разград за 2019 г. – Новини Разград\nЗаместник областният управител на област Разград Евгени Драганов откри и ръководи заседанието на Постоянната комисия за младежта и спорта в област Разград. На него бе проведен изборът на 10-те най-добри спортисти в област Разград за 2019 г., както и бяха определени победителите в още три категории – най-добър треньор, най-добър отбор, най-перспективен млад състезател.\nНа заседанието присъства и новият експерт от Министерството на младежта и спорта г-жа Елеонора Гурбанова, отговаряща за областите Русе, Разград и Силистра.\nНа четвърто място е състезателят от клуба по конен спорт в село Севар Нурхай Зюлкюф с 327,27 точки; на пето – състезателят по борба на СКБ „Осман Дуралиев 2016”, гр. Исперих – Бехчет Хамид с 291,61 точки; на шесто – състезателят по лека атлетика от СКЛА „Лудогорец”, гр. Разград – Лъчезар Вълчев с 218,59 точки; на седмо – лекоатлетката Димана Йорданова от СКЛА „Лудогорец”, гр. Разград с 193,05 точки; на осмо – състезателката по борба Бурчак Арслан от СКБ „Кубадън”, гр. Лозница с 143,21 точки; на девето – лекоатлетката Виктория Василева от СКЛА „Спорт Атлетик”, гр. Разград с 130,42 точки; на десето – футболистът на ПФК „Лудогорец 1945” U19 Хюсеин Кельовлеув с 84,37 точки.\nПредишна Предишна публикация: Коледната работилница в Исперих започна\nСледваща Следваща публикация: Шестокласници от ОУ „НИкола Икономов“ събеседваха относно Правилника за поведение в училище


Volvo: Не купувайте тази кола, абонирайте се за нея - Money.bg\nСкандинавският производител на автомобили - Volvo излезе с нова рекламна стратегия. Новият маркетингов слоган на компанията в Германия е: "Не купувайте тази кола, наемете я!"\nТова може и да звучи странно, но напълно отговаря на новите цели на компанията - изграждане и популяризиране на споделеното пътуване, което от компанията очакват да е в основата на близо половината от продажбите й до 2025-та година.\nСпоред Volvo "абонаментът" за автомобилите й, по подобие на стрийминг услуги като Netflix и Spotify, ще засили връзката на компанията с потребителите.\nКакво представлява абонаментната услуга на компанията?\nКлиентите заплащат една месечна такса, която покрива всички раходи, застраховки и ремонти на автомобила.\n"Това е един много прозрачен и безпроблемен начин за притежаване на автомобил", според изпълнителния директор на компанията - Хакан Самуелсън. "При този план знаете точно какво ще Ви струва ползването на автомобила".\nЕто и как изглежда една от многото немски реклами, разпространени от Volvo:\nРекламата гласи - "Не купувайте тази кола. Абонирайте се за нея".\nСлед ограничен пробен период в САЩ и Европа през изминалата година, Volvo въведе национална програма в Германия от октомври.\nМесечният абонамент за автомобили на компанията варира от 498 евро (близо 1 000 лева), за базовата версия на компактния високопроходим спортен модел XC40 до 929 евро за супер модерния XC90 SUV - с алуминиеви джанти и кожена тапицерия Nappa.\nОт Volvo казват, че абонаментът се различава от традиционния лизинг по това, че няма такса за авансово плащане или остатъчна стойност, а цената включва застраховки, данъци, пътна помощ и услуги, като например монтаж и съхранение на зимни гуми.\nРазбира се Volvo не е първата компания, която се опитва да е пионери при абонаментите и споделеното ползване на автомобили. Ford Motor Co. предлага автомобили в Сан Франциско и Лос Анджелис, като абонамента за тях стартира от около 405 долара месечно, преди данъци.\nPorsche, Mercedes-Benz и Cadillac позволяват на шофьорите в избрани градове да сменят моделите от висок клас многократно през годината, срещу такса от 1 000 до 2 000 долара на месец.\nПрограмите за споделено ползване на автомобили, е опит на водещите производители да се възползват от културата създадена при цяло едно поколение и свързана със споделеното потребление. Тази нова култура намалява сериозно интереса за покупка на автомобили от младите.\nВъв Великобритания само 30% от младите на възраст между 17- до 20-години имат шофьорски книжки, или почти наполовина в сравнение с 90-те години на миналия век. Подобни тенденции се наблюдават и в САЩ и други развити страни.\n"Колата не е вече толкова важна за младите хора, колкото бе през 80-те или 90-те години на миналия век", смята Ян-Филип Хасенберг, партньор в консултантската фирма Roland Berger. "Абонаментът за автомобил е удобен начин да имаш такъв без финансов риск.", допълва още експертът.\nНедостатъкът на абонаментните схеми е, че абонаментите за автомобили са по-скъпи от закупуването им, или дори от лизинга. В Германия например, лизинговият договор за нов XC40 започва от около 300 евро на месец - 40% под цената на абонамента. Разбира се, трябва да се има предвид, че той не включва всички допълнителни разходи по поддръжката му, както и необходимите застраховки.\nИдеята за автомобилни абонаменти ще изисква и много повече усилия от автомобилните производители, за да накарат повечето потребители да я приемат. Едва една четвърт от германците и 14% от американците биха се абонирали за автомобил, а по-малко от половината заинтересовани са казали, че биха плащали повече от 500 евро на месец, според проучване на консултантската компания Oliver Wyman.\nЗащо се хвърлят толкова усилия тогава?\nЗащото автомобилните производители смятат, че така биха се справили с проблема на намаляващите продажби в бъдеще. Компании като Volvo са убедени, че по този начин ще поддържат по-близка връзка с клиентите си и ще получават "обратна връзка" от първа ръка.\nНяма да е нужно и потребителите да чакат с години, преди да спестят достатъчно средства, за да се присъединят към шведската марка, когато имат нужда от автомобил. Абонаментите ще дадат богати данни за навиците при шофиране, предпочитанията за споделяне и износването на автомобилите.\nС абонаментите, ще могат да се предоставят и нови услуги. Търговски вериги като Amazon ще могат да ползват купетата на Volvo на паркингите, като предпочитано място за доставки на стоки. Договори с търговската верига вече са сключени в страни като САЩ, Швеция и Швейцария.\nНякои бизнеси приемат абонамента с "широко отворени обятия". Такива биха им спестили сериозни разходи и инвестиции за закупуване и поддържане на автомобили, които не се знае дали ще са им необходими след шест месеца, или пък две години. Те просто ще си го включват към месечните разходи и ще имат възможност без сериозни загуби да го прекратят в момент, когато вече нямат нужда от него.\nВ допълнение, при повреда на автомобилите, те биват замествани с други и по този начин не се губи време и ресурс от компаниите.\nна 31.12.2018 в 09:34:28 #1\nПоредният начин за смучене на още повече кинти от автоиндустрията. Най-добре е, да не притежаваш нищо. Всичко под наем и абонамент - жилище, кола, телефон, .... Безгрижен си живееш. Но банковата сметка е все на нула.\nИкономически новини / ТеКно / Автомобили / Volvo: Не купувайте тази кола, абонирайте се за нея


Шефът на Чико: Успяхме, защото намерихме златното сечение – Спортният сайт на Пазарджик\nмай 22, 2018 май 22, 2018 Спортният сайт на Пазарджик 798 0 коментара Бунара, Георги Михайлов, Йордан Михайлов, Локомотив, Чико-Бунара\nОтборът на Чико-Бунара получи купата за спечелване на първото място в „А“ ОГ.\nПразникът беше съпътстван с разгромна победа на бяжани с 10:0 срещу Локомотив (Септември).\nНаграждаването с купата на шампионите бе на стадиона в село Бяга минути преди мача с Локомотив (Септември). Футболистите на Чико-Бунара излязоха със специални фланелки с лика на загиналия при катастрофа спонсор на отбора Георги Михайлов. След награждаването започна и срещата от XXIX кръг. Домакините разгромиха своите съперници, като се наложиха с 10:0. Четири гола за победата отбеляза Дончо Асенов, а по два гола Йордан Чолов и Георги Василев. По един път във вратата на Локомотив се разписаха Иван Андреев и Йордан Михайлов.\nОтборът от Бяга посвети победата в мача и шампионската титла на загиналия футболист и спонсор на клуба Георги Михайлов-Бунара\nДо края на първенството за Чико-Бунара предстоят още два мача. В четвъртък в среща от отложения XX кръг бяжани посрещат Родопи (Козарско), а в неделя ще гостуват на Чепинец във Велинград. След това предстои бараж за влизане в Югозападната трета лига.\nВ Бяга са намерили златното сечение и затова успехите са налице\nКоментара направи играещият президент на Чико-Бунара Йордан Михайлов.\nКогато имаш правилна политика, а на нея са основани правилната работа и правилно подбраните изпълнители, успехите се получават. При нас е налице един социален феномен, който тръгна от брат ми преди няколко години. Той беше главен организатор, душата и сърцето на Чико (Бяга). Затова посвещавам тази купа първо на него, после на момчетата от отбора и вярната ни публика. Доказахме по категоричен начин, че сме най-добрия и най-балансиран отбор в лигата и първото ни място е напълно безсъмнено. Имам яснота за нивото на повечето участници на баражите и смятам, че ние сме по-качественият отбор. От тази гледна точка шансовете да се поздравим с победа са повече от големи.\nТова заяви шефът и спонсор на първенеца в тазгодишното класиране на „А” ОГ по време на тържеството за получаване на купата за отборен победител.\nЖелаем успех на отбора на Чико-Бунара на баражите!\n← Трима петобойци от Пазарджик ще участват на Световната купа\nПредставят филма “100 години футболен Пазарджик” →


Коментари - Какво лято ни чака? Прогнозата на Пекинския климатичен център | Времето.dir.bg\n23:23 | 10.04.20\nHuawei-четата настъпват. Щом от Пекин идва прогнозата за времето да се готвим и за социална "пекинска" рейтингова система.\nтова са платени реклами за ходене на Кафяво море...\nама за простите е все едно...\nСамо да вметна,че лято 2018 си беше хладно и дъждовно.Изключвам август месец,тогава започна да мирише на лято. Юни и Юли хладни и дъждовни бяха.\nПрез лятото ще има летни температури..\nпейчинския климатичен център значи? и защо чак от пейчин, като ние си имаме бан, и едни старчета дето знаят всичко?? а иначе лятото ще е късо и годината, както се случва винаги докато се обърнеш, свършило е лятото, годината и живота ти, в крайна сметка\nМетеоролозите отдавна вече не са към БАН,а към образователното министерство.\nвече министърот Вълчев ще дава прогнозата, ама за простите е все едно...\nДо онзи ден пишехте,че ни очаква дъждовно,но топло лято,сега пък за суша говорите,ай стига....\nНе знам, как са над нормата, но последните години летата са много по-дъждовни и доста по-студени от преди. Аз на очите и усещанията си ли да вярвам или платените "климатолози" от "авторитетния" токийски незнам си какво!!! Летата стават по-студени и дъждовни!! Тази година дори нямаше проелт!! До началото на май носех зимното си яке!!\nПрочетохме прогнозата от пекин сега да чуем и тасс какво е казал и повече за днес не ни трябва.\nПочти като прогнозите на “топ климатолога” Рачев\nС една дума - може да е над нормата но може и да е под нормата.\nK. Y. P. (нерегистриран)\nТая чешмичка вече я няма\nСкоро видях една на пишмана течеше като река и никой не я спираше напротив увеличаваха я народа няма давик нито да пази нито да пести много лош народ сни.\nима такава чешмичка в градинката на ъгъла срещу лидл


4 правила за градинарството на малка площ | Idei.BG\n4 правила за градинарството на малка площ\nДори и на терасата може да се радвате на градина\nСъздаването на малка градина върху ограничена площ, особено в градски условия или в апартамент (на терасата/ балкон), може да бъде доста голямо предизвикателно. Много е приятно да се наслаждавате на зелените или цъфтящи растения, но трябва да планирате видовете, които избирате, как да ги позиционирате, да съобразите ориентацията на жилището си, да мислите за редовното напояване.\nОт Real Living ни дават няколко съвета за успешно градинарство на малката площ.\nРешете какъв вид растения искате и защо\nХаресвате билки, които можете да използвате за готвене? Или предпочитате цъфтящите растения, които да ви радват с колорита си? Когато избирате вида растение, който ще сложите, помислете и за грижата, която трябва да положите за тях. Също толкова важно е да се запитате: има ли мястото достатъчно слънчева светлина и става ли течение?\nНе гледайте на градинарството като на едноседмична прищявка. Това е нещо, което изисква постоянство, търпение, грижа. Редовно поливайте, плевете и почиствайте. Не забравяйте да торите вашите растения, за да ви радват с цветове.\nРазличните видове растения се нуждаят от различни грижи, затова се запознайте най – общо с това как да ги гледате. Интернет предлага множество ръководства - от поддържането на, до размножаването и пресаждането им. Освен това ще знаете как да ги зазимите, ще разберете кои са симптомите, че едно растение не се чувства добре, че има нужда от вода или че ги преполивате. Отделете малко време, прочетете и след това вземете цветята, които смятате, че ще може да обгрижвате най – добре.\nЩе имате възходи и падения\nНе губете надежда, ако ментата увяхва или кактуса не иска да се хване. Всеки има падения и се учи от опита си. Опитайте се да намерите източника на проблема, опитайте отново, следващият път може да имате успех.\nКак да създадете вертикална градинаПридайте нов облик на градината с нашите предложения\nДа се радваме на красив двор през пролетта\nЛесни идеи за ефектен двор


С влизането на Луната в знака Овен в небето се активира хармоничен троен аспект между нея, Слънцето, Венера и Меркурий в Лъв и Сатурн в Стрелец. Формирана в огнени знаци, тази конфигурация дава много добро, силно и енергично начало на седмицата. Ако изникнат нежелани ситуации, има условия да се решават бързо. Нещата днес се случват лесно, сякаш от само себе си, и като че ли идват наготово. Рискът на деня е да не се дооценят възможностите, които ни се поднасят.\nОт сутринта денят ви тръгва добре. Настроението още от дома е приповдигнато, а в работата седмицата започва успешно. Позитивизмът може да се помрачи от внезапна проверка или финансова неуредица в офиса, както и от здравословен проблем. Времето е подходящо за сключване на договори, включително за приключване на имотни сделки. Финансови постъпления в дома ще зарадват част от вас.\nУверете се, че документите, с които работите днес, са коректни и тогава ги придвижвайте. Възможно е да изникне шанс за работа в чужбина или по чуждестранен проект. Не е препоръчително да подписвате договори, нито да движите съдебни въпроси. В общуването с партньори и съдружници може да изпитате затруднение. Добра новина или среща със стар приятел ще разведри настроението ви.\nПозволете си да похарчите пари за удоволствие. Някои от вас ще решат да поемат премерен финансов риск. Грижи на работното място и конфликт с колеги могат да помрачат деня ви, разсейте облаците с организиране на задгранично пътуване, потърсете опора у интимния партньор и децата. Някои от вас е възможно да намерят пари, които са скрили и забравили, или да получат неочаквани финансови постъпления .\nАмбицирани сте да постигнете целите си за седмицата още от днес. Отношенията в дома и с брачния партньор са хармонични. Само децата могат да ви пренапрегнат, а несемейните да влязат в конфликт с интимния партньор. Не поемайте никакви рискове днес, общувайте с близките и с приятелите. Възможно е да завържете нови ползотворни контакти, които впоследствие да оползотворите и да получите дивиденти.\nНякои от вас ще получат очаквани новини от чужбина или ще бъдат изненадани от задгранична командировка. Неуредени и изостанали въпроси на работното място ще намерят разрешение. Други да очакват приятна изненада от страна на съдружници и партньори, включително от брачния. На работното място имате възможност да останете по- пасивни и да разчитате на колегите. Не решавайте имуществени дела и не внасяйте напрежение в дома.\nПриятел ще ви помогне, ако имате нужда от финансова подкрепа днес. Някои от вас ще се радват на неочаквани постъпления. Работите с чужденци ще вървят гладко, а на работното място обстановката е спокойна. Интимният партньор или децата ще ви изненадат приятно, а пред необвързаните е възможно неочаквано да се появи шанс за нова авантюра. Бъдете внимателни зад волана и при работа с документи.\nДнес реализирайте личните си цели, както и тези, които сте поставили с партньорите в бизнеса и в живота. Чувствате се добре физически, може да усещате и прилив на повече сексуална енергия. Всичко, което касае дом, деца, родители, днес ще се случва лесно и без особени усилия. Обърнете специално внимание на интимния партньор. Финансови затруднения може да изникнат изневиделица. Не давайте пари назаем.\nВъзможно е да изскочи служебно пътуване зад граница или да изникнат грижи около чуждестранни дела. Неочаквано ще получите решение на проблемите. Денят е подходящ за оформяне на документи и срещи с близки роднини. В дома отношенията са хармонични, може да предприемете планирана промяна. Партньорствата, които стартирате днес, са успешни . Това, което може да провали деня ви, е собствената ви раздразнителност.\nДнес обърнете сериозно внимание на здравето си. Грижи около партньора или децата могат да ви разтревожат. Някои от вас ще получат заслужено възнаграждение за труда си. Други успешно ще придвижат документи и ще решават въпроси с близките си. Добри новини ще ви разсеят, а на работното място ще бъде спокойно. Обърнете внимание на хората от обкръжението си и обогатете социалната си среда.\nНай-позитивен ще бъде денят за тези от вас, които отдадат необходимо внимание на любимите хора и брачните половинки. Намерете начин да се разтоварите заедно, това ще зареди положително и двама ви. Финансови постъпления от добри сделки също може да повдигнат градуса на настроението, така също и работа около недвижими имоти. Отложете ангажиментите с приятели и не разчитайте особено на подкрепата им днес.\nОбърнете се към близките си роднини, ако имате нужда някой да ви помогне в ежедневните задачи – и към колегите на работното място. Трудно ще ви бъде да се справите с всичко сами и това може да разгневи ръководството и да ви докара главоболия. В дома отношенията са спокойни, добре ще е да предприемете някаква промяна. При първа възможност се усамотете и си дайте почивка. Спете повече.\nДнес може да поемете известен финансов риск с цел бъдеща печалба, както и да направите постъпки за кредити. Възможно е да изскочи кратко служебно пътуване, което да ви разведри и извади от офиса. Проблем с колата може да бъде разрешен. Ако прекарате остатъка от деня у дома с любимите хора, ще се почувствате презаредени. Избягвайте контакти с чужденци и висши съдебни инстанции. Не предприемайте задгранични пътувания.


Набират доброволци за Световното по волейбол | Новини | Животът във Варна - официален сайт на Община Варна\nНабиране на доброволци за Световното първенство по волейбол за мъже започна. Всеки, който има желание да се включи в подготовката на най-престижната волейболна надпревара, мачове от която ще се играят и във Варна, може да подаде заявка тук. За първи път в историята шампионатът ще се проведе в две държави – България и Италия. Три български града ще приемат най-силните волейболисти в света. Във Варна срещите ще бъдат в периода от 9-ти до 23-ти септември, в Русе - от 12-ти до 18-ти септември, а в София - от 21-ви до 23-ти септември.\nМорската столица е българският град, който ще приеме най-много мачове от Световното първенство по волейбол за мъже. България ще започне участие на 9-ти септември в зала "Конгресна" в Двореца на културата и спорта, когато националите ни ще играят срещу Финландия от 19.30 ч. В същия ден във Флоренция другият домакин на турнира - Италия, ще се изправи срещу Япония.\nНа Световното ще участват 24 отбора, разпределени в четири групи по шест. Възпитаниците на Пламен Константинов са в група D, заедно с отборите на Полша, Иран, Куба и Пуерто Рико. Във Варна ще се изиграят общо 21 двубоя - 15 от първата фаза и 6 от втората. Класирането след първата фаза на състезанието ще формира нови две групи от по 4 отбора, които ще играят мачовете си във Варна и София на 21-ви, 22-ри и 23-ти септември. Третата фаза и финалите на първенството ще се проведат в Италия.


Актуална пътна обстановка » Здравец :: Fuelo.net\nВъзстановено е движението по път II-74 Търговище - Подгорица - Здравец при отбивката за с. Подгорица\n28 януари 2021 13:33 (четвъртък)\nВъзстановено е движението по път II-74 Търговище - Подгорица - Здравец при отбивката за с. Подгорица.\nII-74 , Здравец , Подгорица , Търговище\nВременно движението по път II-74 Търговище - Подгорица - Здравец при отбивката за с. Подгорица се осъществява в една лента\n28 януари 2021 11:14 (четвъртък)\nВременно движението по път II-74 Търговище - Подгорица - Здравец при отбивката за с. Подгорица се осъществява в една лента поради ПТП. Пътна полиция регулира движението.\nII-74 , Здравец , ПТП , Подгорица , Търговище\nВъзстановено е движението по път II-74 Здравец – Подгорица\n28 ноември 2017 23:25 (вторник)\nВъзстановено е движението по път II-74 Здравец – Подгорица.\nII-74 , Здравец , Подгорица\n27 ноември 2017 23:25 (понеделник)\nВременно движение в една лента по път Здравец - Подгорица\n27 ноември 2017 22:59 (понеделник)\nВременно движението по път II-74 Здравец - Подгорица се осъществява в едната лента в посока Подгорица поради ПТП. Движението се регулира от Пътна полиция.\nII-74 , Здравец , ПТП , Подгорица\nВъзстановено е движението по път II-74 между Търговище и с.Здравец\n11 март 2016 13:18 (петък)\nВъзстановено е движението по път II-74 между Търговище и с. Здравец. Трафикът на МПС беше временно ограничен поради ПТП.\nII-74 , Здравец , ПТП , Търговище\n28 март 2015 10:51 (събота)\nIII-861 , Здравец , Лъки\n28 март 2015 09:17 (събота)\nII-86 , III-861 , Асеновград , Здравец , Лъки , Смолян , свлачище\nОграничено е движението по пътя Първенец - Храбрино и е затруднено придвижването по път Белащица - хижа "Здравец"\n31 юли 2014 23:08 (четвъртък)\nВъведено е временно ограничение на движението по път III-862 Първенец - Храбрино, поради разлив по пътното платно. Временно е затруднено движението по път III-8604 Белащица - хижа "Здравец", поради наводнени участъци.\nIII-8604 , III-862 , Белащица , Здравец , Първенец , Храбрино


Любо Пенев: Заслужавахме да победим с разлика | Футбол 24\nДа съм близко до противниковата врата. Неслучайно създадохме толкова много положения. Радвам се, че много бързо се адаптираха към това, което им се задава. Играха много добре, заслужават тези хвалби. Ще продълажваме по същия начин, ще търсим победата във всички мачове, не се отклоняваме. Не се шегувам, говоя сериозно, макар че се усмихвам - титлата и купата остават цел", коментира Пенев след двубоя


Иван Нейков: Няма как да има едновременно икономически ръст и спад на цените – 60 СЕКУНДИ\nИван Нейков: Няма как да има едновременно икономически ръст и спад на цените\n„В последните няколко години свикнахме с много ниска инфлация, имахме години с дефлация и каче ли забравихме проблема с инфлацията. Няма как обаче да има и икономически ръст, и спад на цените. Това е нещо като дървено желязо. Има ли ръст – при всички положения цените растат. Плюсът си върви с минуса”.\nТова заяви Иван Нейков от Балканския институт за социална политика в студиото на „Събуди се” по Нова телевизия.


Eкип на RAI с репортаж за "Варна – Европейска младежка столица 2017"\nИзточник: Varna24.bg 17:18 / 08.03.2017 Отпечатай Изпрати\n"Добре дошли във Варна, градът на младите". Така е озаглавен репортажът, който екип на италианската телевизия RAI подготви за "Варна - Европейска младежка столица 2017". Журналистът Летисия Паскале определя в своя материял Варна като "перлата" на Черно море, а също така и градът с най-ниска средна възраст - повече от 1/3 от населението е между 15 и 29 години. Тя разказва, че в него има 6 ВУЗ-а с общо 40 000 студенти. Силно увеличение се наблюдава при тези, които идват от чужбина. Преди четири години те са били 600, а днес те са достигнали до 4 000 души.\nСтояна Стоева от "Социалната Чайна" споделя пред камерата на RAI, че в нея младежите могат да обогатят своите социални, лични и комуникативни умения. Откриват позитивно отношение и могат да започнат своята първа работа.\nВарна вече е опитвала да стане Европейска младежка столица през 2015, 2016 г. въпреки, че днес могат да се споменат някои неща за този район - България е една от най-бедните страни в Европа, тя се намира на най-ниските места в повечето изследвания за качеството на живот, се казва още в репортажа.\nПредставителят на Община Варна в УС на Сдружение "Варна - Европейска младежка столица 2017" Биляна Раева добавя, че страната ни е със социалистическо минало, нищо не се променя със скоростта, с която младите искат, а във Варна могат да се дадат примери, че има неща които се променят към по-позитивно с доста добри темпове, за разлика от други градове."


Кралско Жако - 18 Обяви | Grad.bg\nПрегледайте последните обяви за Кралско Жако в Град.бг.\n18 Обяви за Кралско Жако\nПапагала е на 7 години, женски. С документи, без cites. Продава се с две клетки. Голяма клетка - тип Воалиера и...\nКралско Жако на 4 седмици! Регистрирани с документи. За завки звънете на посочения номер. . ....\nРаботещ чифт Жако\nПродавам доказано работещ чифт Жако /кралско/ Женската е на 7 години напълно питомна /ръчно хранена/, мъжкият на...\nОферта Кралско Жако\nКралско Жако. 7 - месечно, социално, ръчно хранено. Регистрирано с документи....\nТодорини кукли 1а, продава КРАЛСКО ЖАКО, ръчнохранено бебе, с документи....\nДвойка големи александри\nдвойка голям александър. женската е много кротка гледана е домашно. мога да ги разменя за малко ръчно хранено кралско...\nмитко герчев станчев\nПродавам папагал Жако (кралско)\nПродавам африкански сив папагал - Кралско Жако....\nЖАкото е още бебе, тъкмо се научи да яде самостоятелно. Много е социялен перфектният домашен любимец. При интерес...\nПродавам кралско жако. Птицата е в отлично здравословно състояние и не е претенциозна към храната....\nПродавам 3 броя папагалчета Кралско Жако на 2 месеца. Ръчно хранени с висококачествена храна, много кротки....\nТърся двойка жака\nТърся двойка кралско жако по възможност работеща с документи и днк тестовете! на разумна цена! ! !...\nКупувам кралско жако до 600 лева. тел - 0887648728 - Иван Атанасов....\nЗаменям 2 чифта полово зрели пауни за кралско жако\nЗаменям 2 чифта полово зрели пауни за кралско жако - пауните са пред пронасяне и обявата важи до пронасянето им...\nпродавам говор, папагал Кралско ЖАКО. . ....\nпродавам кралско жако на 2. 5 години с голяма клетка....\nКупувам жако до 6 месечна възpст.\nКупувам кралско жако до 6 - месечна възраст, без значение от пол....\nКралско Жако /кратко описание/\nПапагалите от вида Кралско Жако (Psittacus erithacus erithacus) принадлежат към семейството на Африканския сив папагал. Естествените им хабитати са Брега на Слоновата кост до северозападна Танзания. Според орнитолози Кралско жако е сред петте вида папагали, които най-добре имитират човешкия говор. В домашни условия тези птици почти не се размножават, което се дължи основно на трудностите при подбора на партньор. Представителите на вида Кралско жако, които дълго време са живели сами, не са подходящи за размножаване.\nТипичният жако е висок около 30 см и тежи 350-600 г. Има сива окраска с видима бяла кожа около очите, черен клюн и яркочервена опашка. Препоръчително е любителите да отглеждат единични екземпляри в клетка, ако искат да научат своите Кралско жако да имитират говор. Особено характерно за тези папагали е, че те се привързват към един човек и страдат болезнено, ако по някаква причина контактът между тях прекъсне.\nОсновната диета на Кралското жако се състои от плодове, зеленчуци, ядки и орехи. Не бива да им се дават пържени храни. Добре е да им подсигурите просторна клетка, чиято врата да заключвате с катинар, защото тези сиви папагали са майстори на измъкването.\nФенерлииПапагалиГоворещи ПапагалиГълъбиПатициЯркиДиви ПатициКакадуПапагали ЖакоПойни папагалиПродавам амадиниПродавам ГугуткиПродавам ЖакоТокачкиФерма за Фазани


Ендометриоза – какви са теориите за възникването ѝ и съществуват ли рискови фактори? | Puls.bg\nЖени Влахова | 14 май 2021 | 1\nЕндометриозата е хронично възпалително заболяване, при което се наблюдава разпространение на ендометриални жлези и строма извън маточната кухина. Среща се сред около 10 до 15 % от жените в репродуктивна възраст и сред 70 % от тези с хронична тазова болка.\nЕндометриозата е една от основните причини за инфертилитет с неизяснен произход, като обикновено за поставяне на окончателна диагноза са нужни между 8 и 10 години – средно 7,5 години. В голяма част от случаите протича безсимптомно. Съществуват множество теории за развитието на ендометриоза, както и фактори, повишаващи риска от появата й.\nЕндометриозата е заболяване, което засяга множество органи, поради което съществуват различни форми. Най-честа е локализацията на ендометриалните лезии в малкия таз – т.нар. пелвична форма на ендометриозата, при която се засягат вътрешните полови органи (яйчници, маточни тръби) и перитонеума. Освен пелвична, съществува и екстрапелвична ендометриоза, а според макроскопския си характер ендометриозата бива повърхностна перитонеална, яйчникова и дълбока инфилтрираща ендометриоза. Всяка от тези макроскопски форми се отличава с определени белези – например за яйчниковата форма е характерно наличието на т.нар. „шоколадови кисти“ на яйчниците, наречени така поради това, че са изпълнени със стара кръв.\nУстановено е, че съществуват рискови фактори, които повишават възможността за развитие на ендометриоза. Сред тези фактори са ранното менархе (поява на първа менструация преди 11-годишна възраст); тежка и болезнена менструация; кратък менструален цикъл (под 27 дни); приемът на алкохол и кофеин; пациентки с висок ръст; пациентки, които не са раждали.\nОсвен рискови, съществуват и протективни фактори, които е установено, че намаляват възпалителните процеси и риска от развитие на ендометриоза. Първият такъв фактор е т.нар. тубарна лигация, при което маточните тръби се лигират и по този начин се блокира ретроградната менструация, която се смята за етиологичен фактор на ендометриозата. Други протективни фактори са кърменето, приемът на орални контрацептиви, тютюнопушенето, регулярната физическа активност, приемът на омега-3 мастни киселини. Защитната функция на тези фактори се обяснява с понижените нива на естрогени. Интересен факт е, че тютюнопушенето намалява с около 80 % риска от ендометриоза, докато пасивното тютюнопушене повишава този риск.\nОсвен рискови фактори, съществуват и няколко теории за възникването на ендометриоза:\n1. Имлпантационна теория на Sampson – тази теория обяснява имплантацията на ендометриални клетки в перитонеалната кухина, попаднали там при ретроградна менструация. Ретроградната менструация е явление, при което се наблюдава рефлукс на менструална кръв от маточните тръби към перитонеалната кухина;\n2. Метапластична теория – тази теория обяснява възникването на ендометриоза със способността на париеталния епител да се диференцира в ендометриален под действие на растежни фактори и цитокини;\n3. Метастатична теория – според нея инвазията на ендометриална тъкан извън матката е свързана с лимфни и кръвни метастази на ендометриални клетки;\n4. Хормонална теория – при нея развитието на ендометриоза се дължи на повишените нива на естрогени и ниските такива на прогестерон;\n5. Имунологична теория – пациентите с ендометриоза имат повишени нива на възпалителни маркери като интерлевкин-1, интерлевкин-6, интерлевкин-8, които водят до активация на макрофаги и развитие на системна възпалителна реакция.\nКои симптоми могат да насочат към диагнозата ендометриоза?\nВ голям процент от случаите ендометриозата протича безсимптомно. При наличие на симптоматика характерни симптоми са интерменструалните кръвотечение, обилната и болезнена менструация (дисменорея), болка и парене при уриниране (дисурия), болка при полов акт (диспареуния), хронична тазова болка, инфертилитет. Към екстрагениталните симптоми се отнасят болка при дефекация (дисхезия), циклични интестинални смущения, хематурия, ректорагия и др.\nПоставянето на диагноза ендометриоза не е лесна задача. Основен диагностичен метод е конвенционалната лапароскопия с биопсия на материал. Към диагностичните методи се отнасят и ултразвуковото изследване, при което могат да установят „шоколадови“ кисти; ядрено-магнитен резонанс на малък таз за диференциална диагноза с туморни формации; палпация – бимануална, ректовагинална, абдоминална. Изследване на туморен маркер СА 125 не е достатъчно специфично, тъй като маркерът може да е повишен и при други патологии.\nЛечението на ендометриоза може да се раздели на два типа – хирургично и медикаментозно. Към първа линия на фармакологична терапия се отнасят нестероидните противовъзпалителни средства, прогестеронови препарати и комбинирани орални контрацептиви. Освен това се прилагат също агонисти на гонадотропин-рилизинг хормона и ароматазни инхибитори. Хирургичното лечение е свързано с отстраняване на ендометриозните огнища, като предпочитан метод е лапароскопският като по-малко инвазивен, с по-добър постоперативен възстановителен период и по-слаба болка.\nB trend 17.05.2021 09:15


Култът към личността тръгва от Рим - Ureport.bg\nUreport | Общество | Култът към личността тръгва от Рим\nКак се управлява една от най-големите империи в историята на човечеството, която обхваща хиляди километри, десетки езици, раси и култури? Според римляните, единственото нещо, което трябва да направите, е да сложите знаменитост начело.\nМакар в древния Рим да не са имали светски списания като Rolling Stone и интервюта в телевизии, те са истинските основоположници на световния PR.\nПреди създаването на Римската империя в първи век преди Христа, сам по себе си Рим е символ на гражданските безредици. След убийството на диктатора Гай Юлий Цезар, различните фракции започват борба за доминация, което предизвиква финансови катаклизми, насилие, кавги и партийна политика, която би накарала днешните политици да се изчервят.\nЗа римските оракули обяснението било просто – боговете трябва да са бесни. Но какво е решението? Просто да създадат нови богове.\nОсиновеният син на Юлий Цезар – Август, който става първият император на Римската империя, е природно надарен в отношенията с обществеността. За да успокои хората и да избегне кървавия край на баща си, той се нарича „пръв гражданин“, вместо „диктатор“ и настоява Рим да остане република.\nВ знак на почит към любимия си осиновител, Август предприема една на пръв поглед невинна стъпка, която впоследствие затвърждава създаването на империята. Той обявява скъпия мъртъв Юлий Цезар за божество.\nТака започва и традицията, която обхваща векове – римските императори да стават богове, обикновено след смъртта си. Божественият път на императорите внася допълнителна нотка към тяхната непогрешимост и прави властта им трудна за оспорване.\nЗапочналият с Август имперски култ се простира из цялата империя, а ликовете на императорите и членове на техните семейства се появяват върху монетите, както и в храмове, публични бани, театри и площади.\nКазват, че всички пътища водят към Рим, а за онези, които са пътували от днешна Испания, Великобритания или Близкия изток, ликът на императора е бил доста полезен, освен това помагал за популярността. Иначе казано – вдигал рейтинга му.\nДа се сравняваш с божество звучи прекалено дори за днешните знаменитости – само погледнете враждебната реакция на обществеността към песента на Kanye West „I Am a God“ (Аз съм бог – б.р.).\nКакто отбелязва историкът Чарлз Кинг, богохулството е било много по-лесно за регулиране в древен Рим, където религиозните вярвания са съжителствали и са се смесвали. По онова време думата „култ“ не е имала негативната асоциация, която има днес.\nНека бъдем ясни, да бъдеш бог не е толкова лесно, дори за римските императори. Да застанеш редом до небесните величия изисква упорита работа и неуморно разпределение на ресурси, издаване на укази и вземане на тежки управленски решения.\nИ дори божествеността си има граници. Някои императори са парадирали със своя статус, само за да се почувстват като на планината Олимп. Нерон открито флиртува с божествеността, за да дразни останалите аристократи в Рим. Той играе роли на богове на театралната сцена и дори построява златен дворец с огромна статуя на самия себе си.\nУви, заигравката на Нерон с безсмъртието и неговото управление завършват с неговата смърт в бърза и кървава гражданска война.\nТова, което императорът не успява да разбере е, че римският култ към императора не се състои в това той да живее като божество. Неговата цел е да създаде публичен имидж, който да вдъхновява хората и да обединява една нехомогенна държава. Дори преди хиляди години, да бъдещ политик-знаменитост е изисквало властно и почти свръхчовешко присъствие – както и група луди хора на твоя страна.\nPR, Август Цезар, богове, император, култ към личността, Нерон, религия, Рим, Римска империя, Юлий Цезар


"Герена" вече има Гара за по-малко от 200 000 - Проспорт.бг\nПубликувано на: 27.05.2010 22:52\nСпортният директор на "Левски" Георги Иванов се е спазарил с боса на "Локомотив" (Пловдив) Коко Динев за привличането на нападателя Гара Дембеле, съобщава "24 часа". Така отпадна дилемата кой ще бъде привлечен с цел да носи тежкия бивш екип на Гонзо с №9 върху него. До вчера вариантите бяха два - Дембеле и Мартин Камбуров. След паралелни разговори Иванов се е спрял на тъмнокожия французин от Лаута.\nГара е роден на 21 февруари 1986 г. Юноша е на Оксер. Играе в Истр, после отива в Пиерикос във втора дивизия на Гърция, откъдето акостира в Пловдив. Клаузата му за откупуване бе 200 000 евро, но по непотвърдена информация "сините" ще платят по-малко на Локо (Пловдив).\nПредстои и Гара Дембеле да подпише договора си с Левски и на 9 юни да започне подготовка на Герена. Към момента единствено юношата на "сините" Калин Щърков, който играеше в Чавдар (Етрополе), парафира предварителен контракт с тима на Тодор Батков. Спазарени и чакащи да сложат подписи под договорите си са друг футболист от Локо (Пд) - Йордан Тодоров, и Атанас Борносузов от Черно море.\nСледващата трансферна мисия по плановете на дуета Георги Иванов-Ясен Петров е централният защитник Иво Иванов от Берое. За него обаче напира и гръцкият АЕК, който може да си позволи да плати повече от Левски. Спряганият за "Герена" Дончо Атанасов преминава от старозагорци в Черно море.\nАктуалният до вчера за "сините" Мартин Камбуров призна, че е разговарял с Гонзо, но почти сигурно ще играе в чужбина.\nБившият треньор на Левски"и нов на Славия Емил Велев може и да се размине с привличането на Иван Цачев. "Сините" се навили да го пратят в Овча купел, но Кокала после го поискал почти без пари. Това засега стопира трансфера.


Северна Македония не си дава идентичността и езика срещу членство в ЕС - News.bg\n"Приятелите, ЕС, САЩ са тук, за да ни дадат идеи, но решението е наше, ние трябва да го вземем. С цената на македонската идентичност и език не ни трябва ЕС", изтъкна Заев.\n"В края на краищата това е европейска ценност. Радвам се, че България признава, че няма проблем с тези въпроси. Искат утвърждаване на корените. Ще ги утвърдим и корените, но по европейски начин", увери Заев.\nна 06.05.2021 в 09:30:40 #7\nСъвсем произволно казано пи-въшката РСМ се опитва да поставя условия на ЕС относно своята идентичност за разлика на все пак по голямата България която толкова се е подгъзила на ЕС, че поставя договора си с ЕС за по важен от идентичността на самата държава. Това ме навежда на мисълта, че РСМ ще бъде на терен доста след като България едно безлично и бившо понятие ще бъде история..\nна 05.05.2021 в 22:14:00 #6\nАман вече от малките Българи! : Не спряха да ни занимават с глупости! Голяма история, голям език, хвала! На една плюнка територия и шепа народ!!! Вярвайте си ,че сте владели света и прочее глупости! Промивка на и без друго доста промити мозъци. Само не знам защо Ви е ЕС. Той вече се разпада, Вие на там стягате куфарите!? Или Заев е подразбрал от Бойкича как може сладичко да се крадва от фондовете, та и той драпка натам.\nна 05.05.2021 в 17:35:47 #5\nМакедонец означава, прост и неграмотен селянин, с миен мозък.\nна 05.05.2021 в 17:20:37 #4\nTozi "makedonez", "potomak" na Alexander Veliki ziveesht v Zapadna Bulgaria mnogo se e obarkal. V edna darzjava vinagi ima razlichni nationalnosti no zatova ne trjabva nikakav dogovor.\nна 05.05.2021 в 16:37:02 #3\nЕлементарен блъф. Незабавно започване на преговорите с Албания, Ще видите тогава как припкат през глава. Ако Албания влезе преди Северната, на Скопие проблемите с България ще им се видят детска градина. На Заев фалшифицирането на историята, насаждането на омраза и обидите към българите и подмяната на историята на македонските българи му се привиждат като "европейска ценност". Не така драги. Да наричаш съседа си окупатор и татар не е европейска ценност. Безпредметно е да се прави компромис с тази страна. Македония е мъртво родена. Македонци и албанци съжителстват по принуда в една страна, но реално живе\nна 05.05.2021 в 16:02:34 #2\nНито с цената на българската идентичност и език ви трябва ЕС. България направи една грешка да ви признае измислената държава, но това ще е. Стойте си в тинята и се въргаляйте там като така предпочитате. Виж един ден ви дойде акъла и се прекръстите на Западна България.\nна 05.05.2021 в 15:37:06 #1\nтехният проблем е, че идентичността им е базирана на фалшива история ... идентичност и история са различни работи .... и от там фалшивия извод, че някой им оспорва идентичността\nНачало / По света / Политика / Северна Македония не си дава идентичността и езика срещу членство в ЕС


Студентки превръщат Пепеляшки в принцеси - Общество - Стандарт Нюз\nСтудентки превръщат Пепеляшки в принцеси\nот Борислава Енчева | агенция Стандарт Общество\nСъбираме рокли, костюми, аксесоари и пари до края на април, казва Ивелина Киркова\nИвелина Киркова, Сияна Манолова, Александра Стефанова и Антония Панчукова са инициаторите на благотворителната кампания "Подари втори живот на балния си тоалет". Момичетата са студентки в Икономическия университет в морската ни столица и изучават реклама и медийни комуникации. "Досега нито една от нас четирите не се е занимавала с подобно нещо, а и не се познавахме преди това. Университетът ни събра, тъй като в момента учим в една и съща специалност. Преди това пък всички сме учили нещо различно, което е много далеч от организацията на подобни събития", разказва Ивелина Киркова. Целта на благотворителната инициатива е да осигури на зрелостници от Варна в неравностойно положение бални тоалети, за да изживеят незабравимо своята последна вечер като ученици.\nИдеята на момичетата е\nплод на университетски проект\nза внедряване на нови начини на обучение на студентите, които са насочени към бизнеса. "Целта на проекта беше да създадем рекламна агенция и да си измислим първа кампания, която да направим така, че да може да бъде реализирана наистина", споделя Ивелина. И така, студентките решават, че искат проектът им да е със социална насоченост. В продължение на две седмици те търсят различна информация в интернет, която да ги вдъхнови. Тогава попадат на статия, написана от едно момиче на име Ева. В нея тя разказваше как няма да може да изживее емоцията на абитуриентския бал поради липсата на средства. "Ние взехме много присърце нейната история и създадохме анкета, чрез която искахме да разберем дали ще има желаещи, които да се включат в инициативата", спомня си Ива. След като получават много добри отзиви, четирите колежки решават, че ще реализират събитието. "Не събираме само рокли, а и всичко необходимо, за да се осъществи една бална вечер. Вече имаме първите дарения - дрехи, чанти, обувки и бижута. Чувства се обаче дефицитът на мъжките облекла, затова\nимаме нужда от повече момчета\nкоито искат да се включат", казва Ивелина. Освен варненци, не липсват и желаещи от други градове, които искат да участват и да помогнат с каквото могат. В момента обаче момичетата са се заели да си осигурят спонсор, тъй като имат желание те сами да поемат транспортните разходи на тези, които искат да изпратят рокля, костюм или аксесоар.\nКъм инициативата "Подари втори живот на балния си тоалет" са се присъединили и няколко шивачи, които са склонни да правят поправки на роклите безвъзмездно, при условие обаче, че са минимални - скъсяване или зашиване на нещо повредено. "Ето защо основното, за което ще следим, когато дойде време да раздаваме дрехите на децата в нужда, е роклята или костюмът да бъде по мярка на конкретния човек и да не се налагат много промени и поправки", подчертава студентката от варненския ВУЗ.\nСега на младите момичета им предстои да се свържат с директори на няколко дома за деца, лишени от родителски грижи или такива в неравностойно положение, за\nда уточнят точната бройка на нуждаещите се\n"Ако успеем да набавим дрехи за всички тях, ще потърсим и деца от училищата във Варна, чиито семейства не могат да си позволят рокли, костюми, бижута и всичко останало", казва с надежда Ивелина.\nСредства и дрехи ще се събират до края на април. Всички, които желаят да помогнат по някакъв начин, могат да го направят всяка сряда в зала 318а на Икономическия университет - Варна от 10 до 18 ч. "А за май месец сме планирали едно събитие, на което ще поканим всички дарители и всички нуждаещи и всъщност тогава ще стане официалното връчване на тоалетите", добавя Ива.\nстуденти абитуриенти ученици